CELEX: 62008TN0240
Language: lt
Date: 2008-06-16 00:00:00
Title: Byla T-240/08 2008 m. birželio 16 d. pareikštas ieškinys byloje Procter & Gamble prieš VRDT — Laboratorios Alcala Farma (oli)

15.8.2008   
            
            
               LT
            
            
               Europos Sąjungos oficialusis leidinys
            
            
               C 209/60
            
         2008 m. birželio 16 d. pareikštas ieškinys byloje Procter & Gamble prieš VRDT — Laboratorios Alcala Farma (oli)
   
   (Byla T-240/08)
   (2008/C 209/108)
   Kalba, kuria surašytas ieškinys: anglų
   Šalys
   
      Ieškovė: The Procter & Gamble Company (Cincinnati, Jungtinės Valstijos), atstovaujama solisitorių N. Beckett ir T. Scourfield
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Laboratorios Alcala Farma SL (Alkala del Henaresas, Ispanija).
   Ieškovės reikalavimai
   
               —
            
            
               Panaikinti 2008 m. balandžio 2 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 1481/2007-2 ir 2007 m. liepos 17 d. Vidaus rinkos derinimo tarnybos (prekių ženklams ir pramoniniam dizainui) protestų skyriaus sprendimą protesto procedūroje Nr. B 893 216,
            
         
               —
            
            
               patenkinti ieškovės protestą dėl 2004 m. spalio 4 d. paraiškos įregistruoti vaizdinį ženklą „oli“ 3 ir 5 klasių prekėms kaip Bendrijos prekių ženklą,
            
         
               —
            
            
               nurodyti VRDT atsisakyti registruoti minėtą 2004 m. spalio 4 d. paraišką,
            
         
               —
            
            
               priteisti iš kitų proceso šalių bylinėjimosi išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: kita procedūros Apeliacinėje taryboje šalis.
   
      Prašomas įregistruoti Bendrijos prekių ženklas: vaizdinis prekių ženklas „oli“ 3 ir 5 klasių prekėms — paraiška Nr. 4 059 176.
   
      Ženklo ar žymens, kuriuo remtasi protesto procedūroje, savininkas: ieškovė.
   
      Ženklas ar žymuo, kuriuo remtasi: Bendrijos prekių ženklai „OLAY“ 3 ir 5 klasių prekėms.
   
      Protestų skyriaus sprendimas: atmesti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Tarybos reglamento (EB) Nr. 40/94 8 straipsnio 1 dalies b punkto pažeidimas, nes aptariami prekių ženklai yra panašūs ir prašomo įregistruoti prekių ženklo naudojimas gali suklaidinti.